a%20logo

### KARINTHY FRIGYES ÁLTALÁNOS MŰVELŐDÉSI KÖZPONT ÁLTALÁNOS ISKOLA

### 1048 Budapest, Hajló u. 2-8.

## Telefon: 380-6188, iskolaigazgató: 230-6391, fax: 380-6218 OM azonosító: 034874 Honlap: [www.karinthyamk.sulinet.hu](http://www.karinthyamk.sulinet.hu)

## E-mail: [[iskolaigazgato@karinthyamk.sulinet.hu](mailto:iskolaigazgato@karinthyamk.sulinet.hu)](mailto:amkigazgato@karinthyamk.sulinet.hu)

**Kedves Szülők!**

**Szeretnék a diákok, kollégáim és a magam nevében köszönetet mondani** **azért, hogy csatlakoztak a „Te is tehetsz az iskoládért” mozgalomhoz**. Október 10-én, szombaton egész napjukat arra szánták velünk, pedagógusokkal együtt, hogy a gyerekek közvetlen környezetét szebbé, hangulatosabbá tegyék. Az elvégzett munkán felül külön köszönet azért, hogy a felhasznált anyagok költségeit is előteremtették.

**Mi is történt egy nap alatt?**

12 tanterem lett kifestve vagy tapétázva, ajtókat, radiátorokat mázoltak, szekrényeket javítottak. Az óvodai blokkban a terem és ajtófestésen túl a napernyőtartókat lemarták, lefestették, az elszakadtakat megjavították. A mosdók nagytakarításán felül a wc-k ülőkéjét is kicserélték. Az udvaron felásták, rendbe hozták a sportpályát, távolugró gödröt, az összes padot megjavították, lefestették. Nagyon sok terembe új, esztétikus dekoráció került, a régi lambériákat lecsiszolták, lelakkozták. A színpadhoz két új lépcső készült.

A gyerekek felé olyan példát mutattak, mutattunk, az önzetlen segítségadásra, ami a nevelés egyik nagyon fontos része. Bízom benne, hogy az értékteremtésen felül a nap felért egy jó hangulatú csapatépítéssel is.

**Ezúton szeretném felajánlani október 16-i programunkat, mely egy** Country est az intézmény aulájában. A belépés Önöknek ingyenes, ugyanakkor a szervezés érdekében kérem, hogy **csütörtök reggelig jelezzék a közművelődési csoport felé telefonon** (3806-118/21) **vagy személyesen, ha részt kívánnak venni a programon.**

A nap folyamán készült képeket hamarosan megtekinthetik az intézmény honlapján: <http://www.karinthyamk.sulinet.hu/images/iskola/szombat_galeria/page1.htm>

Egy Vekerdy Tamás idézettel szeretném gondolataimat befejezni: „Nem az által nevelünk, amit mondunk, hanem azzal, ahogy élünk”.

**Üdvözlettel**:

**Turnerné Gadó Ágnes**

Iskolaigazgató

Budapest, 2009. október 12.